Diari Oficial de la Generalitat Valenciana


Sumari del DOGV 1303, del 15-05-1990 (1990/817390)

ORDRE de 19 d'abril de 1990, de la Conselleria d'Agricultura i Pesca, per la qual es regulen les Agrupacions de Defensa Vegetal.
--------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/04/19/(3)/dof/vci/html**

### Dades del document

Número de DOGV
:   1303

Data del DOGV
:   15-05-1990

Secció del DOGV
:   DISPOSICIONS GENERALS

Número del document
:   1990/817390


Data del document
:   19-04-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 19 d'abril de 1990, de la Conselleria de Agricultura i Pesca por la que se regulan las Agrupaciones de Defensa Vegetal.  
Les condicions específiques de l'agricultura valenciana, per la climatologia, la intensitat i la varietat dels cultius que té, són factors que fan que la problemàtica de la sanitat vegetal represente una gran complexitat, amb situacions de solució complicada, i més, si es té en compte l?estructura de les finques, de dimensions generalment xicotetes, cosa que dificulta la labor de defensa contra les plagues. Vist que es fa aconsellable la intensificació i la racionalització de la lluita col·lectiva contra les plagues dels vegetals. Fent ús de les atribucions que em confereix la Llei 5/83, de Govern Valencià, i vista la proposta de la Direcció General de Producció i Indústries Agràries,  
ORDENE  
Article primer  
Regular les Agrupacions de Defensa Vegetal (ADV), amb l?objecte de col·laborar amb l'Administració, per tal de lluitar de manera col·lectiva contra els agents nocius dels vegetals.  
Article segon  
La finalitat de les Agrupacions de Defensa Vegetal serà realitzar, de forma col·lectiva, la prevenció i la lluita contra els agents nocius dels vegetals dins l?àmbit territorial que els pertoque, utilitzant com a mitjans les tècniques d'aplicació i productes i mitjans fito- sanitaris.  
Article tercer  
Les Agrupacions de Defensa Vegetal podran ser d'àmbit municipal o supramunicipal i hauran d'estar constituïdes per 10 agricultors com a mínim.  
Article quart  
Podran constituir Agrupacions de Defensa Vegetal, els agricultors o les seues associacions legalment constituïdes, que establesquen col·lectivament programes de protecció dels vegetals.  
Les finques agrupades hauran de tindre una superfície que faça possible el manteniment de l?equip tècnic mínim que s'ocupe, amb dedicació exclusiva, de la resolució de problemes de protecció de vegetals, i hauran de ser ubicades a una zona de característiques uniformes.  
Article cinqué  
Els agricultors interessats presentaran, davant la Conselleria d?agricultura i Pesca, per a l'aprovació, els Estatuts de les Agrupacions de Defensa Vegetal, on s'assenyalen els següents punts:  
- Ambit d'actuació territorial.  
- Relació d'associats i superfície de cultiu amb indicació de les hectàrees aportades per cada u.  
- Punts de seguiment i programa de tractaments, i l'acceptació expressa de les condicions que s'establesquen per a cada cultiu o grup de cultius associats.  
- Drets i obligacions dels associats.  
- Estructura i òrgans de l'Agrupació de Defensa Vegetal.  
Les Agrupacions de Defensa Vegetal seran inscrites en un registre que es crearà al Servei de Protecció dels Vegetals de la Conselleria d?Agricultura i Pesca.  
Article sisé  
La Direcció General de Producció i Indústries Agràries de la Conselleria d?agricultura i Pesca establirà per a cada cultiu o grup de cultius associats, les superfícies mínimes necessàries per a poder constituir-se en Agrupacions de Defensa Vegetal.  
Article seté  
Per a poder accedir a les subvencions que establesca la Conselleria d?agricultura i Pesca, les Agrupacions de Defensa Vegetal hauran de subscriure un contracte laboral amb un tècnic que dirigirà la lluita contra agents " nocius dels vegetals, el qual haurà de tindre la titulació d'enginyer agrònom o d?enginyer tècnic agrícola.  
Així mateix, el personal tècnic de les Agrupacions de Defensa Vegetal haurà de realitzar un curs de perfeccionament en el maneig i el control de les plagues, i superar les proves que reglamentàriament s'hi establesquen.  
Article vuité  
El director tècnic de l'Agrupació de Defensa Vegetal seguirà les directrius emanades del Servei de Protecció dels Vegetals, al qual informarà cada any. Al dit Servei, s'avaluarà l?eficàcia dels treballs realitzats i se?n donarà compte a la Direcció General de Producció i Indústries Agràries.  
DISPOSICIONS FINALS  
Primera  
La Direcció General de Producció i Indústries Agràries queda facultada per a establir les condicions, i les normes tècniques i de funcionament, que han de complir-se en el desplegament de les activitats de les Agrupacions de Defensa Vegetal.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 19 d'abril de 1990.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI